Իրականում այն օրգան-համակարգերի շարքը, որոնք ենթակա են ՄՌՏ հետազոտության, բավական մեծ է: Սակայն կան նաև օրգան-համակարգեր, որոնք ՄՌՏ հետազոտությամբ քիչ ինֆորմատիվ են: Դրանց մեջ առաջնահերթ կրծքավանդակի օրգաններից թոքերի հետազոտությունն է, որի ՄՌՏ հետազոտությունը լուրջ կիրառություն չունի: Գիտության մեջ, իհարկե, կատարվում են աշխատանքներ այդ ուղղությամբ, որպեսզի հետագայում մենք հնարավորություն ունենանք ՄՌՏ հետազոտությամբ պարզելու նաև թոքերի վիճակը: Սակայն այս պահի դրությամբ աշխարհում թոքերի հետազոտման ոսկե ստանդարտ համարվում է համակարգչային տոմոգրաֆիան: